recursal/SuperWikiNEXT-32B huggingface dataset:
Vindpølse
**Vindpølse** er en stor konisk tekstilsekk, åpen i begge ender, som viser vindretning og vindhastighet. Vindpølser er mest brukt på flyplasser, helikopterplasser og på bruer.

Fly- og helikopterplasser
-------------------------

Alle fly- og helikopterplasser skal ha én eller flere vindpølser utformet og plassert slik at flygeren får de vindinformasjoner som er nødvendig for sikker start, taksing og landing. Antall og plassering av vindpølsene skal være slik at vindforholdene vises særlig ved enden av rullebaner for fly eller ved landingspunkt for helikopter. Minst én vindpølse skal være synlig fra luftfartøy i lufta og på ferdselsområdet. På plasser som skal kunne brukes for flyging i mørke skal minst én vindpølse være belyst. Vindpølser bør plassers slik at de blir minst mulig påvirket av forstyrrende luftstrømmer.

Vindretningen er den motsatte av den retningen som vindpølsen peker, så hvis vindpølsen peker mot nord, blåser vinden fra syd, Vindstyrken kan tydes ved å se hvordan vindpølsen ligger i forhold til stangen den er festet til. Vannrett vindpølse, sterk vind, ved svak eller flau vind henger vindpølsen ned. 

Vindpølser skal generelt tilfredsstille følgende krav: 

* den skal gi presis indikasjon på vindretning og grov indikasjon på vindstyrke.
* den skal være traktformet og åpen i begge ender.
* den skal være oransje eller oransje og hvit. Dersom oransje og hvit velges, skal fargene være i form av 5 sirkulære bånd der første og siste bånd er oransje.

I tillegg for flyplasser:

* lengden skal være minst 3,6 meter.
* den største åpningen skal ikke være mindre enn 0,9 m, og den minste åpningen ikke mindre enn 0,3 m.

I tillegg for helikopterplasser: 

* lengden skal være minst 2,4 meter,
* den største åpningen skal ikke være mindre enn 0,6 m, og den minste åpningen ikke mindre enn 0,3 m,

For vindpølser ved helikopterdekk på oljeinstallasjoner stilles det ikke spesifikke krav til dimensjoner.

Se også
-------

* Vindfløy innretning for å vise vindens retning
* Værhane innretning for å vise vindens retning
* Vindmåler instrument for å måle vindstyrke

Eksterne lenker
---------------

* Norsk forskrift om utforming av store flyplasser
* Lag din egen vindpølse
*For kvinnenavnet, se Juli (navn)*

|  |
| --- |
| jun. | **juli** | aug. |
| Ma | Ti | On | To | Fr | Lø | Sø |
|   |   |   |   |   | 1 | 2 |
| 3 | 4 | 5 | 6 | 7 | 8 | 9 |
| 10 | 11 | 12 | 13 | 14 | 15 | 16 |
| 17 | 18 | 19 | 20 | 21 | 22 | 23 |
| 24 | 25 | 26 | 27 | 28 | 29 | 30 |
| 31 |   |   |   |   |   |   |
| 2023 |

Vinter i Argentina, 9. juli 2007.
**Juli** er årets sjuende måned etter den julianske og gregorianske kalenderen. Den har 31 dager.

Måneden er oppkalt etter Julius Cæsar, som reformerte den romerske kalenderen og innførte den julianske kalenderen i år 46 f.Kr. Forut for denne reformen het måneden **Quintilis** og var årets femte måned. Cæsar gav måneden navn etter seg selv fordi solen var på sitt varmeste på denne tiden av året og fordi han selv ble født i denne måneden.

Kilder
------

* (no) Juli i Store norske leksikon

| * v
* d
* r
Årets måneder |
| --- |
| 
* Januar
* Februar
* Mars
* April
* Mai
* Juni
* Juli
* August
* September
* Oktober
* November
* Desember

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** GND
 |
Levninger av Serapeum i Alexandria.
**Serapeion** (gresk, alternativt latin: *Serapium*, *Serapium* eller *Akropolis*) var et tempel i den vestre bydelen Rhakotis i det gamle Alexandria i Egypt.

Tempelet var et av flere templer dedisert til den egyptiske guden Serapis. I tempelet befant set seg en del av biblioteket i Alexandria og var uskadet da Julius Caesar inntok Alexandria; bibliotekets samlinger i Museion, de langt større, øst i byen ble ødelagte i år 48–47 f.Kr. Senere skjenket Marcus Antonius til sin hustru Kleopatra VII binn fra det av romerne erobrede biblioteket i Pergamon (den tids nest største bibliotek, også dette meget innholdsrikt), og disse ble forvart i Serapeion.

Flere historikere anser at Serapeion-tempelet ble ødelagt i år 389 e.Kr. på initiativ av den biskopen av Alexandria,  Theofilos, som handlet i pakt med keiser Theodosius den store under forfølgelser mot hedninger.

Serapeion brukes også om andre templer oppført for guden Serapis, og det var dermed flere helligdommer bed dette navn. Et annet berømt Serapis-tempel var i Saqqara ved Memfis.

Referanser
----------

1. ↑  Ramsay McMullan, *Christianizing the Roman Empire A.D. 100–400* (Yale University Press) 1984, s. 90.
Serampore College
**Serampore** eller **Frederiksnagore** er en tidligere dansk koloni i Bengal i India. Kolonien ble solgt til Det britiske ostindiske kompani i 1845. 

I byen ligger det lille universitetet Serampore College. Universitetet ble grunnlagt av tre baptistmisjonærer i 1819. Ved kongelig resolusjon i 1829 ble byen opphøyd til den tredje universitetsby i det oldenburgske monarki (etter København og Kiel). Serampore College er det eldste universitetet i India og det første universitetet i Asia som underviste etter vestlige normer.

Viktige nordmenn i Serampores/Fredriksnagores historie er Jacob Christoffer Soetmann fra Arendal som i 1753 fikk i oppdrag å forhandle med herskeren av Bengal for å sikre handelsrettigheter der for Danmark-Norge og fikk opprettet kolonien i 1755. Jacobs nevø Christian Frederik Soetmann, var også aktiv i Serampore som handelsmann og tjente gode penger på dette. Christian Frederik giftet seg i Serampore med en indisk kvinne. Ole (Olave) Bie styrte kolonien i 30 år og hadde størst påvirkning på kulturliv og arkitektur i byen, herunder opprettelsen av St. Olav kirke. Jacob Krefting fra Moss overtok fra 1805 til 1828. Jacob Christian Bie var Ole Bies bror og ble forvist fra København i 1777 og levde resten av sitt liv i Bengal, tidvis til sin brors irritasjon.

Referanser
----------

1. ↑  Serampore, BIRTHE LAURITSEN skriver fra (25. februar 2009). «Danskere husede Asiens vigtigste trykpresse». *Kristeligt Dagblad* **(dansk)**. Besøkt 15. mai 2023.
2. ↑  «Jacob Chr. Bie - en irriterende type». *www.kb.dk* **(dansk)**. Besøkt 24. mai 2023.

Eksterne lenker
---------------

* Serampore – Frederiksnagore. En tidligere dansk koloni i Bengalen 1755 – 1845.
* Serampore – et lille bitte stykke Danmark i Bengalen
* Danish Indian History & Research Society – DIHRS. Dansk – Indisk Historie- & Forskningsselskab

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND **·** LCCN **·** GeoNames
 |
**Silovik** (russisk: силовик) brukes om høyere militære eller polititjenestemenn. I Boris Jeltsins og Vladimir Putins ledertid i Russland er uttrykket *siloviki* blitt vanlig for personer med bakgrunn i sikkerhetstjeneste og militær som har høye poster innen statsledelsen.

Rolle
-----

Silovikene står gjerne sterkest i innenriksministeriet og forsvarsministeriet. De utgjør ikke i alt og ett noen samkjørt gruppe.

Silovikene oppfattes som en politisk kraft som motvekt mot de mest liberale. Silovikene oppdattes også som arvtakere av den storrussiske slavofile tradisjon som gjorde seg gjeldende fra og med tsar Aleksander IIs tid på 1800-tallet. I tilnærmelsen til sine mål regnes de som pragmatiske realister. Det er fløyer blant silovikerne, og i bevegelsens ytterkanter er det både de ytterst nasjonalistiske og de tsaristiske (som ønsker gjenopprettelse av monarkiet).

Oppfatninger
------------

Blant ikke-siloviker i Russland er det sprikende oppfatninger om dem. Det er dem som mener at silovikene truer landets demokratiske utvikling, og/eller at de har for meget makt og stltter en etatistisk ideologi på bekostning av individualrettigheter og -friheter. Andre ikke-siloviker ser dem som en motvekt til oligarkene som ellers ville hatt fritt frem for å utplyndre Russland og undergrave regjeringens makt.

Litteratur
----------

* Robert A. Saunders, Vlad Strukov: *Historical Dictionary of the Russian Federation*. Scarecrow Press, 2010, ISBN 978-0-8108-5475-8, s. 530.

Referanser
----------

1. ↑  S. Kusnetsov: *Bolsjoj tolkovji slovar russkogo jasyka*. Rossiiskaja akademija nauk, in-t lingvistitscheskikh issledovanii, Norint, Sankt-Peterburg 1998, ISBN 5771100153, s. 1185.

Eksterne lenker
---------------

* *The making of a neo-KGB state*  The Economist, 25. august 2007
* William Safire on the *Siloviki* Arkivert 7. januar 2004 hos Wayback Machine.
* *The Siloviki in Putin's Russia: Who They Are and What They Want*, Washington Quarterly, Winter 2007
* *The Exile* on Russia's brewing "Silovik war" Arkivert 3. januar 2008 hos Wayback Machine.
**Douglas Hutchison** (født 26. mai 1960 i Dover i Delaware) er en amerikansk skuespiller, kjent for sine roller i filmen The Green Mile med Tom Hanks, Eugene Victor Tooms i The X-Files, som Horace Goodspeed i Lost og som Davros i 24. Hutchison eier produksjonsselskapet Dark Water Inc. 

Hutchison tilbrakte mesteparten av barndommen i Detroit, Michigan og i Minneapolis, Minnesota. Han har en yngre bror ved navn Eric. Han flyttet til New York City, der han studerte ved Juilliard School. Der studerte han sammen med skuespillere som Sandy Meisner i to år. Hutchison hadde deltidsjobb for banken Citibank der han var utkledd som kredittkort og delte ut løpesedler ved Times Square. I mai 2011 giftet Hutchison seg med 16 år gamle Courtney Alexis Stodden i Las Vegas, Nevada. På grunn av brudens unge alder måtte moren hennes underskrive en samtykke-erklæring som tillot tidlig ekteskap. 

Hutchison begynte opptre i teater-produksjoner ved Apple Valley High School i Minnesota. Hutchison spilte rollen som seriemorderen Humphrey Becker i TV-serien Law and Order: Special Victims Unit, og i TV-serien Kidnapped, sammen Delroy Lindo. Mer nylig var han gjeste-skuespiller som europeisk terrorist i TV-serien 24 mot blant andre Kiefer Sutherland. Blant hans film-roller er A Time to Kill (1996), Con Air (1997) og Batman & Robin (1997).

Referanser
----------

1. ↑   Gemeinsame Normdatei, besøkt 2. mai 2014[Hentet fra Wikidata]
2. ↑   Social Networks and Archival Context, oppført som Doug Hutchison, SNAC Ark-ID w6p55v1f, besøkt 9. oktober 2017[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata
* (en) Douglas Hutchison på Internet Movie Database Rediger på Wikidata

* (sv) Douglas Hutchison i Svensk Filmdatabas Rediger på Wikidata

* (da) Douglas Hutchison på Scope Rediger på Wikidata

* (fr) Douglas Hutchison på Allociné Rediger på Wikidata

* (en) Douglas Hutchison på AllMovie Rediger på Wikidata

* (en) Douglas Hutchison hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data)
 |
**Silosmissalet** eller **Missale de Silos** er den eldste bevarte kristne bok på papir. Den er en messebok (Missale) og stammer fra året 1151.

Beskrivelse
-----------

Formatet er kvarto og missalet består av 157 folia, hvorav bladene 1 til 37 består av papir, og resten av pergament. Strengt tatt er det ikke et regelrett missale: det kombinerer annet stoff slik at man kunne kalle det ey breviarmissale. Eller man kunne betrakte den som en *Liber Mysticus*.

Missalet er i biblioteket i abbediet Santo Domingo de Silos i nærheten av Burgos i Spania, og kalles *Kodex 6*. Det er del av en gruppe liturgiske manuskripter for den mozarabiske ritus, som er blitt bevart hos benediktinerne i klosterbiblioteket i Silos til tross for at pave Gregor VII hadde forbudt det i 1080. Det er imidlertid ikke blitt til i klosterets eget scriptorium, men stammer fra klosteret Santa María la Real i Nájera. Byen var den gang innen det kristne territorium, men det antas at papiret for missalet stammer fra den arabiske verden, sannsynligvis fra al-Andalus, det muslimske Spania.

Medieinteresse
--------------

I 2013 besiktiget Umberto Eco, som omtaler Silos i din roman *Rosens navn*, manuskriptet. Besøket fikk bred omtale i spanske medier.

Referanser
----------

1. ↑  Crespo, Carmen; Vinas, Vincente (1984). «The Preservation and Restoration of Paper Records and Books: A RAMP Study with Guidelines» (pdf). United Nations Educational, Scientific and Cultural Organization. s. 3. Besøkt 10. juli 2013.
2. ↑  Vivancos, Miguel C. (2007). Susana Zapke, red. *Hispania Vetus: Musical-Liturgical Manuscripts from Visigothic Origins to the Franco-Roman Transition*. Bilbao: Fundación BBVA. s. 290.
3. 1 2  «La biblioteca del monasterio de Silos hace tangible la ficción de Umberto Eco». *Diario de Burgos*.

Eksterne lenker
---------------

* Katalogeintrag & Abbildung
* Catholic Encyclopedia zu *Mozarabic Rite*; siehe "Offices and Masses; f)".
**Douglas Bendup Lewis** (født 18. juni 1900 i Toronto, død 19. februar 1981) var en canadisk bokser som deltok i de olympiske leker 1924 i Paris.

Lewis vant en olympisk bronsemedalje i boksing under Sommer-OL 1924 i Paris. Han kom på tredjeplass i vektklassen weltervekt (69,7 kg). Det var tjueni boksere fra nitten nasjoner i denne vektklassen. Lewis tapte i semifinalen for Héctor Méndez fra Argentina, som siden tapte finalen for Jean DeLarge fra Belgia. I bronsefinalen beseiret han en irsk bokser.

OL-medaljer
-----------

* 1924 Frankrikes flagg Paris - Bronse Bronse i boksing, welter Canadas flagg Canada

Referanser
----------

1. 1 2 3 4   Olympedia, www.olympedia.org, besøkt 9. januar 2021[Hentet fra Wikidata]
2. ↑   (på en) *Olympedia*, 2006, Wikidata Q95606922,

Eksterne lenker
---------------

* (en) Douglas Lewis – Olympedia Rediger på Wikidata

* (en) Douglas Lewis – Sports-Reference (OL-resultater – arkivert) Rediger på Wikidata

* (en) Douglas Lewis – BoxRec Rediger på Wikidata

|  |  |
| --- | --- |
| Oppslagsverk/autoritetsdata | GND
 |
**Thomas Meisinger** (født 29. april 1957) er en tysk tidligere skihopper som konkurrerte for DDR.

Han deltok i den tysk-østerrikske hoppuka i 1976/77, 1979/80 og 1980/81. Hans beste plassering i enkeltrenn var 4.-plass i Bischofshofen 6. januar 1977. Sammenlagt ble han nummer 6 i 1976/77. I verdenscupen ble han nummer 38 sammenlagt i 1979/80.

Thomas Meisinger deltok i VM i skiflyging i Vikersund i 1977 og i Oberstdorf i 1981, og ble nummer 9 begge gangene.

Han ble nummer 2 i Holmenkollrennet i 1977, og satte bakkerekord i Holmenkollbakken med 98,5 meter. Samme år vant han sitt eneste østtyske mesterskap, i stor bakke.

Referanser
----------

Kilder
------

* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 344
* Skiforeningen: Rekorder i Holmenkollbakken
* Skispringen DDR – Meisterschaften

Eksterne lenker
---------------

* (en) Thomas Meisinger – FIS (skihopping) Rediger på Wikidata

* (en) Thomas Meisinger – TheSports.org Rediger på Wikidata
**Thomas Manners, 1. jarl av Rutland** (født ca. 1492, død 20. september 1543) var en engelsk adelsmann under Henrik VIII av England. Han ble utnevnt til jarl av Rutland den 28. juni 1525, og var også 13. baron de Ros av Hamlake og baron Trusbut og Belvoir. 

Han var sønn av George Manners, 12. baron de Ros og hans hustru Anne St. Leger. Morens foreldre var Thomas St. Leger og Anne av York, hertuginne av Exeter, andre barn og eldste overlevende datter av Richard Plantagenet, 3. hertug av York og Cecily Neville. Hun var dermed eldre søster av Edvard IV av England, Edmund, jarl av Rutland, Elizabeth av York, hertuginne av Suffolk, Margaret av York, George Plantagenet, 1. hertug av Clarence og Rikard III av England. 

I 1531 var Rutland involvert i annullasjonssaken mellom Henrik VIII og Katarina av Aragón. Noen år senere, i 1537, slo han sammen med George Talbot, 4. jarl av Shrewsbury ned opprøret Nådens pilegrimsferd i det nordlige England. 

I 1543 ble han sammen med Thomas Howard, 3. hertug av Norfolk sendt til Skottland for å tvinge skottene til lydighet. Han skal der ha brent tyve landsbyer i løpet av en uke. 

Rutland var først gift med Elizabeth Lovell. De giftet seg i 1512. Han giftet seg senere med Eleanor Paston, datter av sir William Paston fra Norfolk. Han var far til ti barn:

* Henry Manners, 2. jarl av Rutland og 14. baron de Ros
* Roger Manners
* Oliver Manners
* Sir Thomas Manners
* Sir John Manners
* Gertrude Manners
* Frances Anne Manners
* Katherine Manners
* Elizabeth Manners
* Isabel Manners

Rutland døde etter felttoget i Skottland i 1543, og ble gravlagt i sognekirken St. Mary the Virgin i Bottesford. 


|  |  |  |
| --- | --- | --- |
| Forgjenger:***Ny opprettelse*** | **Jarl av Rutland**(1525–1543) | Etterfølger:**Henry Manners** |
| Forgjenger:**George Manners** | **Baron de Ros**(1513–1543) |

|  |  |
| --- | --- |
| Oppslagsverk/autoritetsdata | Geni **·** VIAF **·** GND
 |
**Tokrets bremsesystem** er en måte å bygge opp et hydraulisk bremsesystem på kjøretøy, slik at noe av bremseeffekten er intakt om det skjer tap av trykk eller bremseeffekt på den ene kretsen, for eksempel på grunn av lekkasje.

Tokrets bremsesystem er krav i den norske kjøretøyforskriften. Ved kjøp av en mindre, billig bil i utlandet, kunne en på 60-tallet risikere at bilen kun var utstyrt med enkelt bremsesystem, og det ble krevet ombygging for å få norsk registrering.

Hovedsylinderen i et hydraulisk bremsesystem for bil er den sylinderen som styres av bremsepedalen. Ved tokrets bremsesystem er det to kamre i sylinderen som styrer hver sin hydraliske krets, for eksempel et par av hjulbremsesylindre.

Det er flere måter å konstruere tokrets bremsesystem på. En metode er at det ene kamret i hovedsylinderen er i forbindelse med bremsesylinderen på høyre forhjul og venstre bakhjul, og det andre kamret settes i forbindelse med venstre forhjul og høyre bakhjul. Et annet system har doble kamre i bremsesylindrene på framhjulene, slik at utfall i en krets kun gir bremsetap i det ene bakhjulet, men at bremseeffekten på begge framhjul er intakt.

Bremsevæskebeholderen i et tokrets bremsesystem har en vertikal skillevegg i nederste del i beholderen. Normal fylling av beholderen er en del over øvre kant av skilleveggen. Lekkasje i den ene kretsen kan tømme bremsevæsken øverst i beholderen og på ene siden av skilleveggen. Det vil likevel være noe bremsevæske igjen som reserve for den andre bremsekretsen.

Eksterne lenker
---------------

Lovdata. Kjøretøyforskriften om bremser.
**Tyrifjordørret** (også kalt **randselvørret** og **bergsjøørret** av noen) er en storørret (*Salmo trutta lacustris*) som lever i Tyrifjorden, der det finnes to stammer av den. Dette er typisk ørret som vokser seg særlig stor og som lever av en fiskediett (sik, krøkle og røye) og har gytevandring (går opp i elvene for å gyte).

De to stammene av tyrifjordørret består av en som gyter oppstrøms oppunder Viulfossen i Randselva i Ringerike (såkalt *randselvørret*) og en som gyter nedstrøms ved Bergsjøen øverst i Drammenselva (såkalt *bergsjøørret*), ei stille mellom Vikersund og Geithus i Modum. Storørreten som gyter ved Vikersund kalles også *nedstrømsgytende tyrifjordørret*. Den blir typisk 1-5 kg tung. For å nå opp til gyteplassene i Randselva må fisken først vandre opp Storelva til Hønefossen, og derfra videre opp Randselva mot gyteplassene oppunder Viulfossen. Denne storørreten blir typisk 2-12 kg tung. I Randselva er det tatt fisk på 12,7 kg på stang, men under stamfisket i elva er det tatt opp fisk på mer enn 16 kg.

Stammen av storørret i Tyrifjorden ble betydelig redusert i perioden 1950-1980, helst på grunn av forurensning, tekniske inngrep og intensivt garnfiske. Siden har stammen stabilisert seg, men uten at den har økt i særlig grad. Tyrifjordørreten er en populær fisk blant sportsfiskere, som i fjorden gjerne dorger etter den. Hvert år tas det trolig cirka 50-100 storørret der.

Se også
-------

* Storelva
* Randselva
* Mjøsørret
* Randsfjordørret

Eksterne lenker
---------------

* Randselva.com
* Fiskeguide for Ringerike
* Inatur (salg av fiskekort)
**Norsk-tyrkere** er, i statistisk forstand, personer som bor i Norge og enten er født i Tyrkia eller er barn av to foreldre som er født i Tyrkia. Per 1. januar 2012 bodde det 16 742 norsk-tyrkere permanent i Norge, hvorav 10 696 er førstegenerasjon og 6 046 er norskfødte etterkommer. Dette tallet inkluderer også kurdere med bakgrunn fra Tyrkia. En stor del av tyrkere i Norge stammer fra provinsene Konya og Uşak.

De første tyrkerne som innvandret til Norge kom som arbeidsinnvandrere på 1960- og 1970-tallet. De kom fra en relativ middelklasse, og var verken spesielt rike eller fattige. De aller fleste tyrkere som migrerte, migrerte for å oppnå et bedre liv for seg og sin familie.

Norsk-tyrkere utgjør den tiende største gruppen av innvandrere i Norge. Drøyt 6 200 norsk-tyrkere er bosatt i Oslo, og er dermed den sjuende største innvandrergruppen i kommunen. Det finnes også store grupper i Stavanger, Drammen og Trondheim. Norsk-tyrkere er den største innvandrergruppen i Drammen og Trondheim, og den nest største i Stavanger.

I 2018 toppet tyrkiske borgere over nasjonaliteter som har søkt om asyl i Norge. En av fire asylsøkere er tyrkere, dvs. totalt 630 asylsøkere så langt i år. Ni av ti av de tyrkiske asylsøkerne får opphold i Norge. De fleste tyrkerne begrunner asylsøknadene med at de er knyttet til det forbudte Gülen-nettverket og forfulgt av tyrkiske myndigheter.

Referanser
----------

1. ↑  Personer med innvandringsbakgrunn, etter innvandringskategori, landbakgrunn og kjønn. 1. januar 2012 Arkivert 18. september 2012 hos Wayback Machine. SSB, hentet 22. august 2012
2. ↑  NTB. «Én av fire asylsøkere i år kommer fra Tyrkia». *Nettavisen* **(norsk)**. Besøkt 16. november 2018.

Eksterne lenker
---------------

* En studie av norskfødte tyrkere og tyrkiske innvandrere i Norge
**USA PATRIOT Act** (en forkortelse for *Uniting and Strengthening America by Providing Appropriate Tools Required to Intercept and Obstruct Terrorism Act*) er en amerikansk lov vedtatt i 2001 som følge av terrorangrepet 11. september 2001.

Loven ble vedtatt i Senatet med 98–1 stemmer og i Representanthuset med 356–66 stemmer. President George W. Bush sanksjonerte loven 26. oktober 2001.

Loven er svært komplisert og omfattende, med 158 paragrafer og 15 lovendringer, blant annet innen straffeprosess, datakriminalitet, etterretning, avlytting og immigrasjon. Den behandler også økonomisk støtte til terrorofre, økte utbetalinger til ansatte i nødtjenestene og bekjempelse av svindel ved bidrag til veldedige organisasjoner etter et terrorangrep.

Loven har imidlertid vært omstridt fordi den gav politimyndighetene større mulighet til å overvåke og anholde terrormistenkte uten siktelse eller rettergang.

Se også
-------

* USA Freedom Act

Referanser
----------

1. ↑  «What is the Protect America Act?». *www.justice.gov*. Besøkt 23. oktober 2015.
2. ↑  «Amerikanerne har fått nok av overvåkningen». *Aftenbladet*. Arkivert fra originalen 1. august 2015. Besøkt 23. oktober 2015.
3. ↑  «Patriot Act | Gyldendal - Den Store Danske». *www.denstoredanske.dk*. Besøkt 23. oktober 2015.

Eksterne lenker
---------------

* 

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** VIAF **·** GND **·** LCCN **·** BNF **·** BNF (data) **·** SUDOC
 |
**Vibeke Storm Rasmussen** (født 14. september 1945 i København) er en tidligere, dansk politiker (S).

Vibeke Storm Rasmussen er datter av verkstedsmester Jørgen Rasmussen og sykepleiesekretær Birte Storm og er oppvokst på Amager. I 1964 ble hun student fra Skt. Jørgens Gymnasium, og i 1969 ble hun utdannet folkeskolelærer fra Emdrupborg Lærerseminarium, hvorpå hun ble ansatt i Ballerup kommune. Vibeke Storm Rasmussen har skrevet flere bøker og artikler om læring og arbeidet i årene 1974–1993 som skolestartskonsulent i Ballerup Kommune, hvor hun blant annet satte fokus på barn med annen etnisk bakgrunn og deres problemer i folkeskolen. 

Etter studentereksamen var hun medlem av DSU, og var i studietiden aktiv i Frit Forum. Allerede i 1974 ble hun valgt til kommunalbestyrelsen i Albertslund kommune som eneste kvinne. Hun stiftet deretter *Aktionsgruppen for frihed, lighed og solidaritet mellem kønnene* for å få flere kvinner med i politisk arbeide. Som følge av gruppens arbeide ble det avholdt socialdemokratiske kvinnekonferanser årlig fra 1975. 

Vibeke Storm Rasmussen måtte mot slutten av 1980-årene forlate posten som formann for Socialdemokraternes flygtninge- og indvandrerudvalg, da hun krevde innstramninger på utlendingområdet.

Hun har vært kandidat til Folketinget i Gentoftekredsen og har fungert som vararepresentant i perioder, men har arbeidet mest med kommunal- og amtspolitikk. I 1984 ble hun valgt til Københavns amtsråd, og ble i 1994 den første kvinnelige amtsborgmester i amtet. Hun ble gjenvalgt i 1997 og 2001 og fortsatte til amtet ble nedlagt som følge av strukturreformen fra nyttår i 2007. 

Ved det første valg til Region Hovedstaden var Vibeke Storm Rasmusen sitt partis spisskandidat. Ved valget fikk hun 47 000 personlige stemmer, hvilket var suverent flest. Etter en stemmeavtale med Socialistisk Folkeparti, Dansk Folkeparti og Enhedslisten ble hun den første regionsrådsformann for Region Hovedstaden og den første kvinnelige regionsrådsformann i Danmark. På tross av et forsøk på å fjerne henne, fra de borgerlige og SF-eren Andreas Røpke så fortsatte hun som formann etter regionsvalget i 2009. Hun stilte ikke til gjenvalg i 2013, og ble avløst av partifellen Sophie Hæstorp Andersen.

Som regionsformann var hun medansvarlig for å flytte legevakten for Frederiksberg kommunes 100 000 innbyggere til Hvidovre Hospital. Frederiksberg kommune er et av de mest tettbefolkede områder i Danmark, med en stor andel av eldre og en del barnefamilier uten bil, og det har gitt anledning til en massiv kritikk.

Eksterne lenker
---------------

* «Vibeke Storm Rasmussen». *Dansk Kvindebiografisk Leksikon* **(dansk)**.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk kvindebiografisk leksikon
 |

Portal: Danmark
**Lee Michael Bradbury** (født 3. juli 1975 i Cowes) er en engelsk tidligere fotballspiller og nåværende manager. Han er kjent som en The Football Leagues mest erfarne spillere. Han har i løpet av sin karriere spilt mer enn 500 kamper i engelsk fotball og har i hovedsak innehatt rollen som angriper. Bradbury er mest kjent for sine opphold hos AFC Bournemouth og Portsmouth FC, men har i tillegg spilt for Manchester City FC, Exeter City FC, Crystal Palace FC, Birmingham City FC, Sheffield Wednesday FC, Derby County FC, Walsall FC, Oxford United FC og Southend United FC.

Bradbury har gjennom sin karriere fra 1995 til 2011 spilt 512 offisielle kamper og scoret 92 mål. I sin tid hos AFC Bournemouth ble han en klubblegende, og overtok etter at han la opp som spiller, roret i klubben og ble dens manager. Etter dårlige resultater fikk han imidlertid sparken i 2011, og har siden jobbet som juniortrener i Portsmouth FC og er for tiden manager for Havant & Waterlooville FC.

Referanser
----------

1. ↑   transfermarkt.com, Transfermarkt spiller-ID 9213, besøkt 9. oktober 2017[Hentet fra Wikidata]
2. ↑  «Lee Bradbury Soccerbase».

Eksterne lenker
---------------

* (en) Lee Bradbury – Transfermarkt Rediger på Wikidata

* (en) Lee Bradbury – Transfermarkt (manager) Rediger på Wikidata

* (en) Lee Bradbury – WorldFootball.net Rediger på Wikidata

* (en) Lee Bradbury – Soccerbase.com Rediger på Wikidata

* (en) Lee Bradbury – FootballDatabase.eu Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Skjermbilde av en digital audioarbeidsstasjon (Ardour).
**Lydredigeringsprogram** er dataprogram som brukes for å redigere eller manipulere digital lyd. I slike program kan man redusere støy, klippe, korrigere, spleise og mikse sammen lyder. I tillegg kan man ofte konvertere lydfiler fra en filtype til en annen.

Man skiller gjerne mellom lydeditorer og digitale audioarbeidsstasjoner. Den første gruppen brukes gjerne for å ta opp, analysere, redigere og spille av digitalt audiomateriale. I forbindelse med flersporinnspilling blir de ofte benyttet til å redigere enkeltspor, fjerne støy og lignende. Digitale arbeidsstasjoner kan håndtere flere spor samtidig, og blir benyttet til miksing av multimikrofonopptak og/eller syntisert musikk. De har et rikt utvalg av redigeringsfunksjoner og mulighet til utvidelser i form av ulike plugins. De blir også benyttet til ferdigstilling etter miksing.

Noen lydredigeringsprogram
--------------------------

| Program | Operativsystem | Lisens |
| --- | --- | --- |
| Acoustica | Windows, Mac OS X | Kommersiell |
| Adobe Audition | Windows | Kommersiell |
| Ardour | Unix/GNU/Linux, Mac OS X | Åpen kildekode |
| Audacity | Unix/GNU/Linux, Mac OS X, Windows | Åpen kildekode (GPL) |
| Glame | Unix/GNU/Linux (Gnome), Mac OS X, Windows | Åpen kildekode (GPL) |
| GNUsound | Unix/GNU/Linux (Gnome) | Åpen kildekode (GPL) |
| GoldWave | Windows | Kommersielt |
| Kwave | Unix/GNU/Linux (K Desktop Environment) | Åpen kildekode (GPL) |
| mhWaveEdit | Unix/GNU/Linux | Åpen kildekode (GPL) |
| ReZound | Unix/GNU/Linux | Åpen kildekode (GPL) |
| Steinberg Cubase | Mac OS X, Windows | Kommersiell |
| Sweep | Unix/GNU/Linux/Berkeley Software Distribution | Åpen kildekode (GPL) |
|

|  |  |
| --- | --- |
| Oppslagsverk/autoritetsdata | NKC
 |
**Lydmiksing** benyttes til lydinnspilling, lydredigering og lydsystemer for å balansere volumene og frekvensene fra en eller flere lydkilder. Dette kan være musikkinstrumenter og vokalister i et band, orkesterseksjoner, programannonsører og journalister, publikumsstøy osv.

Noen ganger gjøres lydmiksing live av en lydtekniker, for eksempel på en rockekonsert eller andre musikkfremføringer hvor PA-system benyttes. En typisk konsert benytter to miksere, en plassert blant publikum for å mikse lyden som går gjennom hovedhøyttalerne, og en annen plassert på siden av scenen for miksing av monitorhøyttalere plassert rett foran utøverne så de kan høre hverandre.

Et annet eksempel på livemiksing er når en DJ mikser to LP-er sammen. Breakbeats lages ved å mikse sammen identiske "breaks". Ofte blir slutten av en forhåndsinnspilt sang mikset sammen med starten på en annen slik at overgangen blir sømløs, hvilket gjøres gjennom beat-matching eller beat-miksing, og gjerne også pitchkontroll.

I andre tilfeller gjøres lydmiksing i studio som en del av en flersporsinnspilling. Dette for å kunne produsere digitale eller analoge lydinnspillinger som en del av et album, en film eller et tv-program. Se: remix.

Enkel mikser
En lydmikser, eller miksepult, har mange rotérbare knotter (potensiometere) og volumslidere (hvilke også er potensiometere) som brukes for å forandre volumet, volumet på effekter som romklang og lignende, og (tonekontrollering) av de ulike frekvensene tilhørende lydsignalene. På de fleste miksere er alle kontrollere som gjelder for en enkelt lydkanal samlet i en vertikal kolonne. Større og mer komplekse miksere, sånn som de som benyttes i film og tv, kan ha hundrevis av kanaler. Idag har mange miksere, uavhengig av kostnad, automatiseringsfunksjoner som gjør at bevegelsene til kontrollerne utføres automatisk, ikke ulikt et pianola.

Lydmiksing på datamaskin blir også mer og mer populært. Flere og flere uavhengige artister benytter deres egne datamaskiner for digital innspilling og miksing. Lydredigering er ofte også foretatt på datamaskin..

En annen trend er å benytte 5.1, hvilket er "surround"-lyd. Dette krever seks lydkanaler: venstre, senter, høyre, venstre bak, høyre bak, og en egen kanal for lave frekvenser (subwoofer). På det kommersielle marked er det bare DVD som har en standard for surroundlyd. Etterspørselen etter 5.1 innen lyd- og musikkproduksjon var en gang lite, men har i det siste økt dramatisk samtidig med introduksjonen av 7.1- og 9.1-surround.
Tanjore Madhava Rao var diwan av Travancore (1857–1872), Indore (1873–1875) og Baroda (1875–1882).
**Diwan** eller **dewan** er en embetstittel som ble benyttet i Mogulriket og i fyrstestatene i India som var underlagt Storbritannia som vasallstater i kolonitiden fram til 1948.

Tittelen ble opprinnelig benyttet om den fremste skatteoppkreveren i en provins i Mogulriket. Vedkommende hadde ansvar for skatteinnkreving og andre finanssaker, men hadde også domsmakt i sivilrettslige saker. Disse fullmaktene ble kalt *diwani*, som også kan vise til territoriet innkrevingsretten gjaldt i. Det britiske Ostindiakompaniet fikk i 1764 tilstått *diwani* av stormogulen og fikk dermed rett til å kreve inn inntekter i Bengal og ble på den måten en faktor som statsmakt i India.

Etter hver som Mogulriket gikk i oppløsning og mindre, selvstendige enheter vokste fram, gikk tittelen over til å betegne den fremste tjenestemannen ved de ulike herskernes hoff. 
Tittelen *diwan* ble benyttet for førsteministeren, også kalt statsministeren eller finansministeren, i de indiske fyrstestatene. 

Diwan kunne også benyttes som tittel for fremstående indiske tjenestemenn i statsetater og i privat virksomhet. Den kan også benyttes som ærestittel.

Referanser
----------

1. ↑  Ivor Lewis: *Sahibs, nabobs, and boxwallahs. A dictionary of the words of Anglo-India*, Delhi: Oxford India Paperbacks, 1997, s. 100.
2. ↑  Barbara N. Ramusack: *The Indian princes and their states*, (The New Cambridge History of India, III:6), Cambridge: Cambridge University Press, 2004, s. 25.
**Dixon Edward Hoste** (født 23. juli 1861 i England, død 11. mai 1946 i London) var en britisk protestantisk Kinamisjonær. Han var den lengstlevende av misjonærgruppen som ble kalt The Cambridge Seven, og var James Hudson Taylors etterfølger som generaldirektør av China Inland Mission (fra 1902 til1935).

Han ble først løytnant ved det britiske Royal Artillery. I 1882 opplevde han en omvendelse til aktiv kristen tro etter innflytelse fra Dwight Lyman Moody.

I 1883 ble han interessert i China Inland Missions virke, og ble den første av *the Cambridge Seven* som søkte om opptak som misjonærer i CIM. Etter noe forsinkelse ble han opptatt, og seilte ut til Kina i 1885. Han ble sendt til «Küwu» (formodentlig Quwo), sør for Linfen i sør i provinsen Shanxi. I 1886 ble han ordinert til pastor av Hudson Taylor, og flyttet til Hungtung (Hongdong) for å arbeide sammen med Stanley Peregrine Smith som hadde åpnet et refugium for ofre for opiumavhengighet. Det var den kinesiske protestantiske Pastor Hsi (Xi Shengmo) som inviterte ham til å ta del i dette arbeidet. Han virket under Xi, bar kinesiske klær, spiste kinesisk mat, og forsøkte å trenge inn i kinesisk tenkemåte. 

Hoste ble ansett for eksponent for den aktive bestrebelse for å virkeliggjøre misjonsprinsippene selfstyre, selvfinansiering og selvutbredelse blant de kinesiske kirker; dette var prinsipper som senere skulle bli lagt til grunn for den protestantiske Tre-Selv-bevegelsen etter at misjonærene måtte forlate Kina etter kommunistenes maktovertakelse i 1949.

I 1893 giftet han seg med Gertrude Broomhall, datter av CIMs generalsekretær Benjamin Broomhall og hans kone Amelia (Hudson Taylors søster). Av helsegrunner besøkte Hoste England i 1896 og tilbragte deretter noe tids i Australia før han vendte tilbake til Kina. 

Mens han var generaldirektør for China Inland Mission var han basert i Shanghai. Han ble internert av de japanske styrker fra 1944 til 1945, og returnerte deretter England hvor han døde i 1946 ved *Mildmay Nursing Home*. Hans kone døde i Shanghai rundt 1943.

Referanser
----------

1. 1 2   The Peerage, The Peerage person ID p18763.htm#i187623, oppført som Reverend Dixon Edward Hoste[Hentet fra Wikidata]
2. 1 2   Social Networks and Archival Context, SNAC Ark-ID w6f21vsk, besøkt 9. oktober 2017[Hentet fra Wikidata]
3. ↑   basert på følgende heuristikk avledet fra tidslinjen fra andre hendelser[Hentet fra Wikidata]
4. ↑   The Peerage person ID p18763.htm#i187623, besøkt 7. august 2020[Hentet fra Wikidata]
5. 1 2 3   The Peerage[Hentet fra Wikidata]

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Geni **·** VIAF **·** LCCN **·** ISNI
 |
**Byneset Leintrand Skolekorps** er korpset som hører til Byneset samt Leinstrand i Trondheim. Korpset er slått sammen av de tre tidligere korpsene Rye Skolekorps, Spongdal Skoles Musikkorps og Nypvang Skolemusikkorps. Korpsene har vært sammen slik, siden 2006.

Trøndersk Mesterskap
--------------------

Byneset Leinstrand Skolekorps har deltatt på trøndersk mesterskap som et korps siden 2007. I 2007 vant korpset 2. divisjon med 94 poeng av totalt 100 mulige. Dette er vel prestert. 

Året etter vant korpset 2. divisjon med 90 poeng. Dette året fikk også slagverkgruppa i korpset «Beste instrumentgruppe»-prisen.

2009 var et av de bedre årene. Korpset stilte i 1. divisjon og endte opp med en 2.-plass. De fikk 91 poeng av totalt 100 mulige. De ble slått av Byåsen Skolemusikkorps.

I 2010 stilte korpset i 1. divisjon, men med litt dårligere prestasjoner. Korpset endte opp på en 4.-plass med 89 poeng.

I 2017 vant de 2. divisjon med 93 poeng.[]

Eksterne lenker
---------------

* Byneset Leinstrand Skolekorps på Facebook Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Korrespondanseanalyse** er en multivariat statistisk teknikk for å analysere forholdet mellom variablene i en krysstabell. Metoden består i å regne ut kji-kvadrerte avstander mellom kolonne- og radprofilene, slik at kategoriene kan representeres som punkter i et plan eller et rom. Aksene eller dimensjonene i planet eller rommet representerer da hovedkontraster eller -opposisjoner mellom kategoriene. Kolonnekategorier som ligger nære hverandre i rommet har da lignende radprofiler, altså lignende sammensetning av radkategorier – og radkategorier som ligger nære hverandre har lignende kolonneprofiler. Slik åpner metoden for en intuitiv, induktiv og visuell analyse av store krysstabeller. 

Aksene eller dimensjonene i planet/rommet kan tenkes som underliggende strukturer, analogt med hvordan faktorer tolkes i klassisk faktoranalyse. 

I empirisk samfunnsforskning er korrespondanseanalyse forbundet med, og popularisert av, Pierre Bourdieus arbeider, særlig Distinksjonen. I Bourdieus arbeider ble etterhvert multippel korrespondanseanalyse (MCA) tatt i bruk. Denne metoden muliggjør undersøkelser av langt større antall variabler.

Referanser
----------

1. ↑  Hjellbrekke, Johs (1999) Innføring i korrespondanseanalyse. Bergen: Fagbokforlaget

|  |  |
| --- | --- |
| Oppslagsverk/autoritetsdata | LCCN **·** BNF **·** BNF (data)
 |
**Vibeke Knudsen** (født 10. november 1948, død 18. desember 2016) var en norsk diplomat. Hennes siste postering var som Norges ambassadør i Colombia og Ecuador.

Knudsen var utdannet sosialantropolog og avla magistergrad ved Universitetet i Oslo i 1980. Hun begynte deretter i Utenriksdepartementet. Den første posteringen utenlands var i Venezuela fra 1984 til 1986. Fra 1989 til 1992 var hun ved ambassaden i Hellas. I 1999 ble hun utnevnt til ministerråd ved Norges ambassade i Wien i Østerrike, der hun var til 2001, da hun ble ministerråd ved ambassaden i Haag i Nederland. Knudsen ble i 2009 utnevnt til Norges ambassadør i Bogotá i Colombia. Sideakkreditering som ambassadør i Ecuador fulgte i 2010.

Kongen utnevnte i 2010 Knudsen til ridder av 1. klasse av Den Kongelige Norske Fortjenstorden «for embetsfortjeneste».

Referanser
----------

1. ↑  Nekrolog: Vibeke Knudsen aftenposten.no
2. ↑  Offisielt frå statsrådet 27. februar 2009, regjeringen.no.
3. ↑  Offisielt frå statsrådet 9. april 2010, regjeringen.no
4. ↑  Tildeling av ordener og medaljer: Søk i arkivet, kongehuset.no.

Eksterne lenker
---------------

* La Embajadora Vibeke Knudsen[*død lenke*], Norges ambassade i Colombia

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** ISNI **·** BNF **·** BNF (data) **·** SUDOC
 |
***Birds of the World*** (***BOW***) er en omfattende online forskningsdatabase som samler vitenskapelig innhold fra fire berømte ornitologiske oppslagsverk (Birds of North America, Handbook of the Birds of the World, Neotropical Birds og Macaulay Library) med millioner av fugleobservasjoner fra eBird og multimedia fra Macaulay Library til en felles plattform, hvor ornitologer, biologer og andre fugleinteresserte kan utforske omfattende livshistorisk informasjon om all verdens fugler. Databasen eier av Cornell Lab of Ornithology (Cornell University) og tilgang til den skjer via abonnement.

Birds of the World omhandler mer enn 10 700 fuglearter fordelt i 249 familiegrupper, samt mer enn 21 000 illustrasjoner av arter og underarter. Herunder også over 500 millioner fugleobservasjoner, over 100 000 vitenskapelige referanser, titusenvis av fotografier, videoer og lydopptak, utbredelseskart og mye mer. Databasen oppdateres kontinuerlig.

Birds of the World kan også hevdes å være en kontinuerlig oppdatert versjon av den såkalte Clementslista.

Se også
-------

* The Clements Checklist of Birds of the World (Clementslista)

Referanser
----------

1. ↑  Team BOW (2020) What's New in Birds of the World. Birds of the World, January 29, 2020. Besøkt 2020-04-08

Eksterne lenker
---------------

* Offisielt nettsted Rediger på Wikidata
**Korrekturleseren** var yrkestittelen til den som skulle lese korrektur, det vil si påse at der ikke var feil i det som skulle trykkes/offentliggjøres i bøker og aviser.

Den tid trykksaken sto «i sats», var oppgaven å påse at linjene var i riktig rekkefølge, stavefeil og lignende var ryddet ut, språk og rettskrivning var i tråd med gjeldende norm. Vanligvis ble der trykket et korrektureksemplar, men drevne korrekturlesere gjorde like gjerne jobben speilvendt og opp- ned. For å gjøre rettingen lettere for typografene, er der egne korrekturtegn som ble skrevet på korrekturarkene (Norsk Standard 899). Disse tegnene benyttes fremdeles i for eksempel forlagskorrektur.

Med de nye skrivemedia, forandret oppgavene seg. Mye overlates til rettskrivingsprogrammer som f. eks. Tansa, som retter feilstavinger, men ikke fanger opp underlige formuleringer, manglende ord eller faktafeil.

Yrket er nå på vei ut av avisene. Fra nyttår 2007 legges den siste rene korrekturavdelingen ned (VG). De store forlagene har beholdt korrekturleserne, men for tiden ofte hentet inn som ekstern tjeneste fra frilansere.

Kilder
------

* Artikkel i Bergens Tidende 27 nov. 2006.

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** LCCN **·** NDL **·** NKC
 |
**Joachim Magnussen** (født 18. juni 1987) er en norsk fotballspiller som spiller spiss/kant Bergsøy IL han har tidligere spilt for Hødd og Hønefoss. I løpet av 2016 sesongen fikk Magnussen en knesskade som førte til at han valgte å trappe ned fra toppfotball i en alder av 29 år, i februar 2017 ble det klart at Magnussen returnerte til moderklubben Bergsøy IL.

Karriere som fotballspiller
---------------------------

### Idrettslaget Hødd

I begynnelsen av høsten 2009 var Joachim Magnussen i søkelyset til Viking. 

November 2010 meldte Magnussen overgang til Hønefoss Ballklubb

### Hønefoss Ballklubb

Andre serierunde i sesongen 2011 spilte Joachim Magnussen fra start for Hønefoss i hjemmekamp mot sin tidligere klubb Hødd. I det 77. spilleminutt fanget Magnussen opp ett innlegg fra medspiller Leo Olsen og setter ballen umarkert i mål. Dette var en utligning og kampen endte 1-1.

### Idrettslaget Hødd

Foran 2013-sesongen returnerte Magnussen til klubben hvor han fikk sitt gjennombrudd. Han spilte ytterligere tre sesonger for de blåhvite og var i perioden med på to play-off tap i kvalifiseringen til Tippeligaen og spilte også i kvalifiseringen til Europa Ligaen. Magnussens karriere endte etter 2016 sesongen da spissen var en del av Hødd laget som rykket ned i siste serierunde etter en tung sesong.

Eksterne lenker
---------------

* Spillerprofilen til Magnussen hos HønefossBK.no
Sámi Jienat under Samiske kirkedager 2004 i Jokkmokk.  Foto: Kirkens informasjonstjeneste. 
**Sámi Jienat** (på norsk: *samiske røster*) er et prosjektkor som ble grunnlagt i 2002. Medlemmene er samer fra Norge, Sverige og Finland. Med ca. 50 medlemmer, er koret ikke bare det største, men også det eneste samiske koret i verden som fungerer som en enhet på tvers av landegrensene.[] Koret fremfører tradisjonell og moderne joik i tillegg til samiske salmer og joiker på de forskjellige samiske språk og dialekter.
Korsjangeren er ny i samisk musikk og Sámi Jienat har samarbeidet med flere anerkjente samiske musikere og komponister med å skape samisk kormusikk, som for eksempel med den sørsamiske komponisten og artisten Frode Fjellheim. Både styret og medlemmene er aktive i koret på idealistisk grunnlag og ved hjelp av midler fra blant annet Sametingene i Norge, Sverige og Finland.
Sámi Jienat har ikke et fast tilholdssted, men møtes i gjennomsnitt 2 ganger hvert halvår for øvinger rundt om i de samiske områdene i alle tre land.

Noen festivaler hvor Sámi Jienat har deltatt
--------------------------------------------

* 2002: Randers Internationale korfestival, Randers, Danmark
* 2005: 46664 Arctic (Nelson Mandela-konserten), Tromsø, Norge
* 2005: Márkomeannu, Evenes, Norge
* 2006: Ijahis idja, Enare, Finland
* 2007: Sámi Easterfestival, Guovdageaidnu, Norge
* 2008: Vox Pacis Peace Concerts, Stockholm, Sverige
* 2009: Samiske veckan 2009 - Ubmejen Bievieh, Umeå, Sverige
* 2011: Riddu Riđđu Indigenous Festival, Kåfjord, Norge
* 2013: Finnfest, Minnesota/Michigan, USA
* 2016: Festspillene i Nord-Norge, Harstad, Norge.
* 2017: Tråante 2017, 100-årsjubileet for samefolkets første landsmøte i Trondheim, Norge.
* 2018: Staare 2018, 100-årsjubileet for samefolkets første landsmøte i Östersund, Sverige.
* 2018: Sámi Easterfestival, Guovdageaidnu, Norge

Utgitt CD
---------

* Sálmmat Sámi (Salmer i Sameland).
* Luođit Sámis (Joiketoner fra Sápmi)

Eksterne lenker
---------------

* 
* www.samijienat.com Arkivert 18. oktober 2018 hos Wayback Machine.
Regionen Vallonia (rød) i Belgia.
**Vallonere** (fransk: *Wallons*, vallonsk: *Walons*) er en franskspråklig folkegruppe bosatt hovedsakelig sør i Belgia (Vallonia), men også nord i Frankrike (grevskapet Valois). Vallonerne er en av tre etniske grupper i Belgia, sammen med de nederlandsktalende flamlenderne i nord og den tysktalende befolkningen i øst.

Etymologi
---------

Navnet *vallon* kommer opprinnelig fra det germanske ordet *walhaz*, som de urgermanske folkegruppene brukte på alle ikke-germanske folkslag, et ord som også har gitt opphav til navnene på Wales, Valais (*Wallis* på tysk), og Valakia.[] En samtidig populær tolkning av navnet Vallonia er som "dalenes land" (via fransk *vallée*).[] Vallonia har mange mindre fjell, topper og daler i sør og øst for elva Meuse.

Eksterne lenker
---------------

* Sällskapet Vallonättlingar
* So les passêyes des Walons del Suwede (på vallonsk)

|  |  |
| --- | --- |
| Oppslagsverk/autoritetsdata | Store norske leksikon **·** Uppslagsverket Finland **·** Encyclopædia Britannica **·** Nationalencyklopedin **·** LCCN **·** BNF **·** BNF (data) **·** LIBRIS **·** NKC
 |